CELEX: 52016PC0208
Language: da
Date: 2016-04-11
Title: Forslag til RÅDETS FORORDNING om ændring af forordning (EU) nr. 1370/2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter med hensyn til gældende kvantitative begrænsninger for opkøb af smør og skummetmælkspulver

EUROPA-KOMMISSIONEN
            Bruxelles, den 11.4.2016
            COM(2016) 208 final
            2016/0111(NLE)
            Forslag til
            RÅDETS FORORDNING
            om ændring af forordning (EU) nr. 1370/2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter med hensyn til gældende kvantitative begrænsninger for opkøb af smør og skummetmælkspulver
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               1.1.Forslagets begrundelse og formål
            
            
               
                  Sektoren for mælk og mejeriprodukter er inde i en længere periode med alvorlig uligevægt på markedet. Den globale efterspørgsel efter mælk og mejeriprodukter er i løbet af 2015 gået tilbage, hvilket navnlig skyldes indførelsen og forlængelsen af det russiske importforbud og en tilbagegang i importen i Kina (som er verdens største importør af mejeriprodukter). Samtidig er mælkeforsyningen generelt vokset i de største eksporterende regioner.
               
               
                  Mælkeproduktionen i EU er støt stigende, da der som følge af mælkekvoternes ophør og de positive udsigter på mellemlang sigt for verdensmarkedet er investeret i mælkeproduktionskapaciteten i EU. Mælkeleverancerne i EU steg i 2015 med 2,5 %, hvilket svarer til en stigning på mere end 3,5 mio. ton råmælk. Det er nødvendigt, at overskudsproduktionen af mælk forarbejdes til produkter til langvarig oplagring, f.eks. smør og skummetmælkspulver. I 2015 steg produktionen faktisk med 8,1 % for skummetmælkspulver og med 4,7 % for smør. Ifølge skøn fra GD AGRI kan der i 2016 forventes en yderligere stigning på 1,4 % i mælkeleverancerne i EU.
               
               
                  Som følge heraf er priserne på smør og skummetmælkspulver faldet i EU i 2014 og 2015, hvor priserne på skummetmælkspulver nåede ned på den offentlige interventionspris. Smørpriserne ligger stadig over den offentlige interventionspris, men er under pres.
               
               
                  I artikel 3 i Rådets forordning (EU) nr. 1370/2013 fastsættes der kvantitative begrænsninger for opkøb af smør og skummetmælkspulver til den faste pris, der er omhandlet i artikel 2 i nævnte forordning (50 000 ton for smør og 109 000 ton for skummetmælkspulver). Når disse grænser er nået, foretages opkøb gennem en tilbudsprocedure for at fastsætte maksimumsopkøbsprisen.
               
               
                  Ved Kommissionens delegerede forordning (EU) 2015/1549 blev den offentlige interventionsperiode for smør og skummetmælkspulver i 2016 som en ekstraordinær foranstaltning rykket frem til den 1. januar for at sikre uhindret adgang til den offentlige interventionsordning i tilfælde af markedsforstyrrelser i sektoren for mælk og mejeriprodukter.
               
               
                  I den forlængede offentlige interventionsperiode, der indledes ved Kommissionens delegerede forordning (EU) 2015/1549 for 2016 (januar-februar 2016), er der blevet tilbudt 54 522 ton skummetmælkspulver, hvorved halvdelen af den kvantitative begrænsning for opkøb til fast pris, der er fastsat ifølge Rådets forordning (EU) nr. 1370/2013, er blevet nået.
               
               
                  For at sektoren for mælk og mejeriprodukter kan finde en ny balance i den nuværende alvorlige markedssituation, og for at tilliden til effektiviteten af interventionsordningerne kan opretholdes, bør de kvantitative begrænsninger for opkøb af smør og skummetmælkspulver til fast pris i 2016 forhøjes.
               
               
                  Da det er muligt, at en tilbudsprocedure for opkøb udløses automatisk før tidspunktet for denne forordnings ikrafttræden, er det nødvendigt at se bort fra de mængder, der er opkøbt som led i denne procedure, så de ikke trækkes fra i de nye disponible lofter.
               
               
                  For at sikre, at de midlertidige foranstaltninger, der er omhandlet i denne forordning, har en umiddelbar indvirkning på markedet og bidrager til at stabilisere priserne, bør forordningen træde i kraft dagen efter offentliggørelsen.
               
            
            
               1.2.Sammenhæng med de gældende regler på samme område
            
            
               
                  Dette forslag er i overensstemmelse med ånden i den fælles markedsordning for landbrugsprodukter, der tager sigte på at stabilisere markederne og sikre landbrugsbefolkningen en rimelig levestandard.
               
               
                  Forslaget er i overensstemmelse med artikel 43, stk. 3, i traktaten om Den Europæiske Unions funktionsmåde, hvorved Rådet på forslag af Kommissionen vedtager foranstaltninger vedrørende fastsættelse af priser, afgifter, støtte og kvantitative begrænsninger samt vedrørende fastsættelse og fordeling af fiskerimuligheder.
               
            
            
               1.3.Sammenhæng med Unionens politik på andre områder
            
            
               
                  Ikke relevant
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               2.1.Retsgrundlag
            
         
         
            
               
                  Artikel 43, stk. 3, i traktaten om Den Europæiske Unions funktionsmåde.
               
            
            
               2.2.Nærhedsprincippet (for områder, der ikke er omfattet af enekompetence) 
            
            
               
                  Forslaget hører under EU's og medlemsstaternes delte kompetence og er i overensstemmelse med nærhedsprincippet.
               
            
            
               2.3.Proportionalitetsprincippet
            
            
               
                  Forslaget er i overensstemmelse med proportionalitetsprincippet.
               
            
            
               2.4.Reguleringsmiddel
            
            
               
                  Ikke relevant
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               3.1.Efterfølgende evalueringer/kvalitetskontrol af gældende lovgivning
            
            
               
                  Ikke relevant
               
            
            
               3.2.Høringer af interesserede parter
            
            
               
                  Ikke relevant
               
            
            
               3.3.Ekspertbistand
            
            
               
                  Ikke relevant
               
            
            
               3.4.Konsekvensanalyse
            
            
               
                  Ikke relevant
               
            
            
               3.5.Målrettet regulering og forenkling
            
            
               
                  Ikke relevant
               
            
            
               3.6.Grundlæggende rettigheder
            
            
               
                  Ikke relevant
               
            
         
         
            
               4.VIRKNINGER FOR BUDGETTET
            
            
               
                  De budgetmæssige konsekvenser af dette forslag er begrænset til prisforskellen mellem den faste pris, der er omhandlet i artikel 2 i Rådets forordning (EU) nr. 1370/2013, og den pris, der ville være blevet fastsat i forbindelse med en tilbudsprocedure. Under de nuværende omstændigheder (og baseret på tidligere erfaringer) er det sandsynligt, at sidstnævnte ville være blevet fastsat på et niveau tæt på den faste pris, således at de faktiske budgetmæssige konsekvenser ville være ubetydelige.
               
            
            
               5.ANDRE ELEMENTER
            
            
               5.1.Planer for gennemførelsen og foranstaltninger til overvågning, evaluering og rapportering
            
            
               
                  Ikke relevant
               
            
            
               5.2.Forklarende dokumenter (for direktiver)
            
            
               
                  Ikke relevant
               
            
            
               5.3.Nærmere redegørelse for de enkelte bestemmelser i forslaget
            
            
               
                  Ikke relevant
               
            
            
               2016/0111 (NLE)
            
            
               Forslag til
            
            
               RÅDETS FORORDNING
            
            
               om ændring af forordning (EU) nr. 1370/2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter med hensyn til gældende kvantitative begrænsninger for opkøb af smør og skummetmælkspulver
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 3,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Sektoren for mælk og mejeriprodukter er inde i en længere periode med alvorlig uligevægt på markedet. Den globale importefterspørgsel efter mælk og mejeriprodukter var stort set uændret i 2015 i forhold til 2014, men produktionen steg betydeligt i EU og andre store eksporterende regioner. 
            
            
               (2)Mælkeproduktionen i EU er støt stigende, da der som følge af mælkekvoternes ophør og de positive udsigter på mellemlang sigt for verdensmarkedet er investeret i mælkeproduktionskapaciteten i EU. Overskudsproduktionen af mælk forarbejdes til produkter til langvarig oplagring, f.eks. smør og skummetmælkspulver. 
            
            
               (3)Som følge heraf er priserne på smør og skummetmælkspulver faldet i EU i 2014 og 2015, hvor priserne på skummetmælkspulver nåede ned på den offentlige interventionspris. Smørpriserne ligger stadig over den offentlige interventionspris, men er under pres.
            
         
         
            
               (4)I artikel 3 i Rådets forordning (EU) nr. 1370/2013
                  1
                fastsættes der kvantitative begrænsninger for opkøb af smør og skummetmælkspulver til den faste pris, der er omhandlet i artikel 2 i nævnte forordning. Når disse grænser er nået, foretages opkøb gennem en tilbudsprocedure for at fastsætte maksimumsopkøbsprisen.
            
            
               (5)I artikel 1, stk. 2, i Kommissionens delegerede forordning (EU) 2015/1549
                  2
                blev den offentlige interventionsperiode for smør og skummetmælkspulver i 2016 som en ekstraordinær foranstaltning rykket frem til den 1. januar for at sikre uhindret adgang til den offentlige interventionsordning i tilfælde af markedsforstyrrelser i sektoren for mælk og mejeriprodukter.
            
            
               (6)I den forlængede offentlige interventionsperiode for 2016, der indledes ved Kommissionens delegerede forordning (EU) 2015/1549, er halvdelen af de kvantitative begrænsninger for opkøb af skummetmælkspulver til fast pris, der er fastsat ifølge Rådets forordning (EU) nr. 1370/2013, blevet nået.
            
            
               (7)For at sektoren for mælk og mejeriprodukter kan finde en ny balance i den nuværende alvorlige markedssituation, og for at tilliden til effektiviteten af de offentlige interventionsordninger kan opretholdes, bør de kvantitative begrænsninger for opkøb af smør og skummetmælkspulver til fast pris i 2016 forhøjes.
            
            
               (8)Hvis der gennemføres en tilbudsprocedure inden denne forordnings ikrafttræden, er det nødvendigt at se bort fra de mængder, der eventuelt opkøbes som led i denne procedure, når de disponible mængder for opkøb af smør og skummetmælkspulver til fast pris i 2016 fastlægges.
            
            
               (9)For at sikre, at de midlertidige foranstaltninger, der er omhandlet i denne forordning, har en umiddelbar indvirkning på markedet og bidrager til at stabilisere priserne, bør forordningen træde i kraft dagen efter offentliggørelsen —
            
            
               VEDTAGET DENNE FORORDNING:
            
            
               Artikel 1
            
            
               I artikel 3, stk. 1, i Rådets forordning (EU) nr. 1370/2013 indsættes følgende som andet afsnit:
            
            
               "I 2016 fastlægges de kvantitative begrænsninger for opkøb af smør og skummetmælkspulver til fast pris til 100 000 ton smør og 218 000 ton skummetmælkspulver. I tilfælde af, at en tilbudsprocedure er gennemført før den [dato for offentliggørelsen], trækkes de mængder, der er opkøbt som led i denne procedure, ikke fra de ovennævnte kvantitative begrænsninger."
            
            
               Artikel 2
            
            
               Denne forordning træder i kraft dagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
            
                     
                        FINANSIERINGSOVERSIGT
                     
                  
                  
                     
                        FS/16/CM/1489821 
                        agri.ddg2.c.3(2016) 1362121 – Rev1
                     
                  
               
                     
                  
                  
                     
                        6.142.2016.1
                     
                  
               
                     
                  
                  
                     
                        DATO: 25.3.2016
                     
                  
               
                     
                        1.
                     
                  
                  
                     
                        BUDGETPOST:
                     
                     
                     
                        05 02 12 02
                     
                     
                        05 02 12 04
                     
                  
                  
                     
                        BEVILLINGER:
                     
                     
                        (i mio. EUR)
                     
                     
                        17,0
                     
                     
                        15,0
                     
                  
               
                     
                        2.
                     
                  
                  
                     
                        FORANSTALTNINGENS BETEGNELSE:
                     
                     
                        Udkast til RÅDETS FORORDNING om ændring af forordning (EU) nr. 1370/2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter med hensyn til gældende kvantitative begrænsninger for opkøb af smør og skummetmælkspulver
                     
                     
                  
               
                     
                        3.
                     
                  
                  
                     
                        RETSGRUNDLAG:
                     
                     
                        Artikel 43, stk. 3, i traktaten om Den Europæiske Unions funktionsmåde
                     
                     
                  
               
                     
                        4.
                     
                  
                  
                     
                        FORANSTALTNINGENS FORMÅL:
                     
                     
                        I dette udkast til forordning forhøjes de kvantitative begrænsninger for opkøb af smør og skummetmælkspulver til fast pris i 2016.
                     
                  
               
                     
                        5.
                     
                  
                  
                     
                        FINANSIELLE VIRKNINGER
                     
                  
                  
                     
                        12-MÅNEDERS-PERIODE
                        (i mio. EUR)
                     
                  
                  
                     
                        INDEVÆR-ENDE REGNSKABS-ÅR
                     
                     
                        2016
                     
                     
                        (i mio. EUR)
                     
                  
                  
                     
                        FØLGENDE REGNSKABSÅR
                     
                     
                        2017
                     
                     
                        (i mio. EUR)
                     
                  
               
                     
                        5.0
                     
                  
                  
                     
                        UDGIFTER, SOM AFHOLDES
                     
                     
                        -
                              OVER EU-BUDGETTET
                        (RESTITUTIONER/INTERVENTIONER)
                     
                     
                        -
                              OVER NATIONALE BUDGETTER
                     
                     
                        -
                              AF ANDRE
                     
                  
                  
                     
                        -
                     
                     
                        -
                     
                  
                  
                     
                        -
                     
                     
                        -
                     
                  
                  
                     
                        -
                     
                     
                        -
                     
                  
               
                     
                        5.1
                     
                  
                  
                     
                        INDTÆGTER
                     
                     
                        -
                              EU'S EGNE INDTÆGTER 
                        (AFGIFTER/TOLD)
                     
                     
                        -
                              NATIONALE KILDER
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
                  
                     
                        2021
                     
                  
               
                     
                        5.0.1
                     
                  
                  
                     
                        UDGIFTSOVERSLAG
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        INDTÆGTSOVERSLAG
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.2
                     
                  
                  
                     
                        BEREGNINGSMÅDE:
                     
                  
               
                     
                        6.0
                     
                  
                  
                     
                        ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL?
                     
                  
                  
                     
                        JA
                     
                  
               
                     
                        6.1
                     
                  
                  
                     
                        ER FINANSIERING MULIG VED OVERFØRSEL MELLEM KAPITLER PÅ DET LØBENDE BUDGET?
                     
                  
                  
                     
                        JA
                     
                  
               
                     
                        6.2
                     
                  
                  
                     
                        ER ET TILLÆGSBUDGET NØDVENDIGT?
                     
                  
                  
                     
                        NEJ
                     
                  
               
                     
                        6.3
                     
                  
                  
                     
                        BEVILLINGER TIL OPFØRSEL PÅ KOMMENDE BUDGETTER?
                     
                  
                  
                     
                        NEJ
                     
                  
               
                     
                        BEMÆRKNINGER:
                     
                     
                        Det foreslås, at de kvantitative begrænsninger for opkøb ved offentlig intervention til fast pris forhøjes for smør (100 000 ton i stedet for 50 000 ton) og skummetmælkspulver (218 000 ton i stedet for 109 000 ton). Uden denne forhøjelse ville opkøb skulle foretages gennem en tilbudsprocedure for at fastsætte maksimumsopkøbsprisen. Det antages imidlertid, at de opkøbspriser, der fastsættes efter en sådan tilbudsprocedure, vil ligge meget nær de faste interventionspriser, og at de finansielle virkninger af forslaget derfor er ubetydelige. Tilliden til den offentlige interventionsordning bevares imidlertid i den nuværende alvorlige markedssituation. På nuværende tidspunkt forventes det ikke, at de faktiske interventionsopkøb vil nå disse forhøjede lofter.
                     
                  
               
         
         
            
                  
                     (1)
                  Rådets forordning (EU) nr. 1370/2013 af 16. december 2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter (EUT L 346 af 20.12.2013, s. 12).
               
               
                  
                     (2)
                  Kommissionens delegerede forordning (EU) 2015/1549 af 17. september 2015 om fastsættelse af midlertidige ekstraordinære foranstaltninger for mælk og mejeriprodukter i form af en forlængelse af den offentlige interventionsperiode for smør og skummetmælkspulver i 2015 og en fremrykkelse af den offentlige interventionsperiode for smør og skummetmælkspulver i 2016 (EUT L 242 af 18.9.2015, s. 28).